L’Ajuntament de Burjassot obté el vistiplau de la Diputació de València a la seua Carta de Serveis
2025-07-24

L’Ajuntament de Burjassot ha rebut en aquests dies la visita dels auditors de la Diputació de València per a dur a terme l’auditoria de la seua Carta de Serveis, el document que conté els compromisos que el Consistori estableix amb les veïnes i els veïns i que té com a principal objectiu la millora en la prestació dels serveis municipals i en l’atenció a la ciutadania.

L’auditoria de la Diputació de València ha donat el vistiplau, de nou, a la Carta de Serveis prestada pel Consistori una vegada estudiat el compliment dels compromisos adquirits tant en el primer com en el segon semestre de 2015.

L’Ajuntament de Burjassot gaudeix també del certificat de qualitat de l’Associació Espanyola de Normalització i Certificació (AENOR) per a la seua Carta de Serveis.